એક સર્વેમાં જાણવા મળ્યું હતું કે માતા-પિતાને જ્યારે તેમના કિશોર સંતાનના સેક્સ સંબંધની જાણ થાય છે, તો તેઓ તેમને ખીજાવાની કે તેમના ઉપર સખત પ્રતિબંધો લગાવવાની જગ્યાએ પોતાની આંખો મીચી લેતા હોય છે. માત્ર એક તૃતીયાંશ પેરેન્ટ્સ જ આ વિશે પોતાના બાળકો સાથે ખુલીને વાત કરે છે અને તેમને શિક્ષિત કરે છે. મોટાભાગના લોકો પોતાના બાળકની સામે પોતાની પત્ની અથવા પતિના પ્રત્યે પ્રેમ વ્યક્ત કરવાથી ખચકાતા હોય છે. તેમજ પેરેન્ટ્સ અને બાળકોની વચ્ચે સેક્સ જેવા અતિ ગંભીર મુદ્દા પર મર્યાદિત વાતચીત જ થતી હોય છે. કદાચ આ જ કારણ છે કે કિશોરોની મોટી સંખ્યા બે જીવન જીવે છે અને જ્યારે માતા-પિતાને તેમની સેક્સ લાઇફ વિશે જાણ થાય છે તો તેઓ હેરાન થઈ જાય છે.